2003D0324 — FI — 01.05.2004 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 12 päivänä toukokuuta 2003, turkiseläinten lajinsisäiseen kierrätyskieltoon päivänä toukokuuta 2003, Euroopan parlamentin ja neuvoston asetuksen (EY) N:o 1774/2002 nojalla tehtävästä poikkeuksesta (tiedoksiannettu numerolla K(2003) 1496) (Ainoastaan suomen- ja ruotsinkieliset tekstit ovat todistusvoimaiset) (ETA:n kannalta merkityksellinen teksti) (2003/324/EY) (EYV L 117, 13.5.2003, p.37)

Muutettu:









▼B

KOMISSION PÄÄTÖS,

tehty 12 päivänä toukokuuta 2003,

turkiseläinten lajinsisäiseen kierrätyskieltoon päivänä toukokuuta 2003, Euroopan parlamentin ja neuvoston asetuksen (EY) N:o 1774/2002 nojalla tehtävästä poikkeuksesta

(tiedoksiannettu numerolla K(2003) 1496)

(Ainoastaan suomen- ja ruotsinkieliset tekstit ovat todistusvoimaiset)

(ETA:n kannalta merkityksellinen teksti)

(2003/324/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 ( 1 ), ja erityisesti sen 22 artiklan 2 kohdan, sekä katsoo seuraavaa: (1) Asetuksessa (EY) N:o 1774/2002 kielletään eläinten ruokinta saman lajin eläimistä johdetulla käsitellyllä eläinvalkuaisella. Poikkeuksia voidaan myöntää turkiseläimiin liittyen asianomaisen tiedekomitean kuulemisen jälkeen. (2) Tieteellinen ohjauskomitea antoi 24 ja 25 päivänä kesäkuuta 1999 lausunnon riskeistä, jotka liittyvät epätavallisiin tarttuviin taudinaiheuttajiin, tavallisiin tartunnanaiheuttajiin tai muihin vaaroihin, kuten toksisiin aineisiin, jotka tulevat ihmisten tai eläinten ravintoketjuun maatilalla kuolleesta karjasta ja kuolleista eläimistä saatujen raaka-aineiden tai hävitettäväksi määrätyn aineksen kautta. Lausuntoa päivitettiin 13 päivänä heinäkuuta 1999. Lausunnossa viitataan riskeihin, jotka liittyvät turkiseläinten ruokintaan saman lajin eläimistä johdetulla käsitellyllä eläinvalkuaisella. (3) Tieteellinen ohjauskomitea antoi 17 päivänä syyskuuta 1999 lajinsisäistä kierrätystä koskevan lausunnon TSE:n riskistä levitä muihin kotieläimiin kuin märehtijöihin kierrätettäessä eläimistä saatavia sivutuotteita rehuna. (4) Kyseisten tieteellisten lausuntojen mukaan turkiseläinten kierrätystä voidaan harkita tietyillä alueilla asiakirjoilla hyvin osoitettujen perusteiden nojalla, joilla taataan, että TSE-taudinaiheuttajan esiintyminen kyseisessä populaatiossa on epätodennäköistä. Lausunnoissa vahvistetaan myös edellytykset, jotka ovat tarpeen TSE-riskin supistamiseksi mahdollisimman vähäiseksi. (5) Suomi on esittänyt pyynnön poikkeuksen saamiseksi turkiseläinten lajinsisäistä kierrätystä koskevaan kieltoon. Pyyntö täyttää tieteellisen ohjauskomitean antamissa lausunnoissa vaaditut TSE-riskin supistamista mahdollisimman vähäiseksi koskevat edellytykset. (6) Tämän vuoksi Suomelle olisi myönnettävä poikkeus turkiseläinten lajinsisäistä kierrätystä koskevaan kieltoon asetuksen (EY) N:o 1774/2002 mukaisesti. Kansanterveyteen ja eläinten terveyteen kohdistuvien riskien välttämiseksi poikkeukseen tulisi soveltaa tiettyjä edellytyksiä. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Suomelle myönnettävä tiettyjä turkiseläimiä koskeva poikkeus

▼M1

Virolle ja Suomelle myönnetään asetuksen (EY) N:o 1774/2002 22 artiklan 2 kohdan nojalla poikkeus, joka koskee seuraavien turkiseläinten ruokkimista saman lajin eläinten ruhoista tai ruhonosista johdetulla käsitellyllä eläinvalkuaisella:

▼B

a) ketut (Vulpes vulpes ja Alopex lagopus); ja

b) supikoirat (Nycteroites procynoides).

2 artikla

Rekisteröityjen turkistarhojen hyväksyminen

Toimivaltainen viranomainen voi myöntää rekisteröidyille turkistarhoille hyväksynnän 1 artiklassa tarkoitettujen lajien ruokkimiseen saman lajin eläinten ruhoista tai ruhonosista johdetulla käsitellyllä eläinvalkuaisella. Tällainen hyväksyntä voidaan myöntää rekisteröidyille turkistarhoille ainoastaan

a) hakemuksen perusteella, jossa on osoitettu asiakirjoilla, ettei ole aihetta epäillä TSE-taudinaiheuttajan esiintymistä hakemuksen alaan kuuluvan lajin populaatiossa;

b) jos käytössä on turkiseläinten TSE:n seurantajärjestelmä, johon sisältyy TSE-näytteiden säännöllisiä laboratoriotutkimuksia;

c) jos annetaan asianmukaiset takuut siitä, että näistä eläimistä tai niiden jälkeläisistä saatavat sivutuotteet tai näistä eläimistä tai niiden jälkeläisistä johdettu käsitelty eläinvalkuainen ei voi päästä muiden eläinten kuin turkiseläinten ravinto- tai rehuketjuun;

d) jos turkistarhalla ei ole ollut yhteyttä turkistarhaan tai maatilaan, jossa epäillään TSE-tautitapausta tai on virallisesti todettu TSE-tautitapaus;

e) jos rekisteröidystä turkistarhasta vastaava henkilö noudattaa asetuksen (EY) N:o 1774/2002 liitteessä IX ja tämän päätöksen liitteessä vahvistettuja vaatimuksia.

3 artikla

Valvontatoimenpiteet

1. Toimivaltaisen viranomaisen on toteutettava tarvittavat toimenpiteet valvoakseen

a) saman lajin eläinten ruhoista tai ruhonosista johdettua käsiteltyä eläinvalkuaista sisältävän rehun koostumusta, käsittelyä ja käyttöä;

b) eläimiä, joita ruokitaan a alakohdassa tarkoitetulla rehulla, mukaan luettuna i) kyseisten eläinten terveystilanteen tiukka valvonta; ii) asianmukainen TSE-valvonta, johon kuuluu säännöllinen näytteenotto ja laboratoriotutkimukset TSE:n esiintymisen toteamiseksi;

c) että 2 artiklan vaatimukset täytetään.

2. Edellä 1 kohdan b alakohdan ii alakohdassa tarkoitettuihin näytteisiin on sisällyttävä näytteitä, jotka on otettu eläimistä, joilla ilmenee neurologisia oireita, sekä vanhemmista siitoseläimistä.

4 artikla

Hyväksynnän keskeyttäminen

Edellä 2 artiklan mukainen hyväksyntä on keskeytettävä viipymättä, jos turkistarhalla epäillään tai on vahvistettu olevan yhteys turkistarhaan tai maatilaan, jossa epäillään TSE-tautitapausta tai on vahvistettu TSE-tautitapaus, ja keskeytystä on jatkettava siihen asti, kun saastumisriski voidaan sulkea pois lopullisesti.

▼M1

5 artikla

Suomen ja Viron on välittömästi toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.

▼B

6 artikla

Soveltaminen

Tätä päätöstä sovelletaan 1 päivästä toukokuuta 2003.

▼M1

7 artikla

Tämä päätös on osoitettu Viron tasavallalle ja Suomen tasavallalle.

▼B









LIITE

A. Rekisteröidystä turkistarhasta vastaavan henkilön yleiset velvollisuudet

1. Vastaavan henkilön on pidettävä kirjaa ainakin a) saman eläinlajin käsitellyllä eläinvalkuaisella ruokittujen eläinten turkiksista ja ruhoista ja b) jokaisesta lähetyksestä aineksen jäljitettävyyden varmistamiseksi.

2. Jos turkistarhalla epäillään tai on vahvistettu olevan yhteys turkistarhaan tai maatilaan, jossa epäillään TSE-tautitapausta tai on vahvistettu TSE-tautitapaus, vastaavan henkilön on viipymättä a) ilmoitettava toimivaltaiselle viranomaiselle tästä yhteydestä ja b) keskeytettävä turkiseläinten lähetykset kaikkiin kohteisiin ilman toimivaltaisen viranomaisen kirjallista lupaa.

B. Rekisteröidystä turkistarhasta vastaavan henkilön toimintavelvollisuudet

1. Vastaavan henkilön on varmistettava, että a) saman lajin eläinten ruokintaan tarkoitetut turkiseläinten ruhot esikäsitellään ja käsitellään erillään ruhoista, joita ei saa käyttää tähän tarkoitukseen b) saman lajin eläimistä johdetulla käsitellyllä eläinvalkuaisella ruokitut turkiseläimet pidetään erillään eläimistä, joita ei ruokita saman lajin käsitellyllä eläinvalkuaisella.

2. Vastaavan henkilön on varmistettava, että tietystä lajista peräisin oleva ja saman lajin ruokintaan tarkoitettu käsitelty eläinvalkuainen a) on käsitelty asetuksen (EY) N:o 1774/2002 13 artiklan mukaisesti hyväksytyssä käsittelylaitoksessa käyttäen ainoastaan kyseisen asetuksen liitteessä V olevassa III luvussa vahvistettua 1.—5. tai 7. käsittelymenetelmää b) on tuotettu terveistä eläimistä, jotka on teurastettu turkistuotantoa varten c) on tuotettu eläimistä, joita ei ole ruokittu samasta lajista johdetulla käsitellyllä eläinvalkuaisella teurastusta edeltävien 24 tunnin aikana.